kardosdrur/scandi-wiki huggingface dataset:
Zvezda Zvenigorod

Zvezda Zvenigorod (russisk Звезда) er en russisk håndboldklub fra Zvenigorod, en forstad til Moskva: Klubben vandt EHF Cup'en i 2007 med en samlet finalesejr på 62-57 over danske Ikast-Bording EH og i  2008 vandt de kvindernes EHF Champions League med en samlet finalesejr over Hypo Niederösterreich fra Østrig. Klubben har siden 2006 haft den russiske landstræner Jevgenij Trefilov som træner.

Holdet spiller til daglig i Ruslands kvindehåndbold Superliga og er blevet træner af Aleksej Gumjanov siden 2016.

Kendte spillere

 Anna Kareeva
 Elena Polenova
 Irina Poltoratskaja
 Oksana Romenskaja
 Jelena Dmitrijeva
 Anastasia Lobatj
 Natalja Sjipilova
 Jekaterina Andrjusjina
 Jelena Polenova
 Anastasija Illarionova
 Viktorija Kalinina
 Polina Kaplina
 Jekaterina Marennikova

 Anna Sen
 Simona Spiridon
 Anastasija Suslova
 Anna Vjakhireva
 Albina Murzalieva
 Irina Nikitina
 Valerija Ganitjeva
 Jekaterina Vetkova
 Polina Vjakhireva
 Ljudmila Postnova
 Alexandra Lacrabère
 Samira Rocha

Tidligere trænere 
 Jevgenij Trefilov (2006-2011)
 Zdravko Zovko (2011-2013)
 Alexander Revva (2013-2016)
 Aleksej Gumajonov (2016-)

Internationale titler
 2006/2007: EHF Cup: Vinder
 2007/2008: Champions League: Vinder

Referencer

Eksterne henvisninger 
Klubbens officiele hjemmeside 
Klubbens hos European Handball Federation 

Håndboldklubber fra Rusland
Sport i Moskva
Jakub Berman

Jakub Berman (født 23. december 1901 i Warszawa, da i Rusland, død 10. april 1984 i Warszawa) var en polsk stalinistisk politiker.

Han tilhørte en jødisk familie og gik på gymnasiet i Warszawa. Han studerede jura og senere sociologi ved byens universitet, hvor han også arbejdede som assistent. Hans doktorgradsprojekt handlede om polsk byhistorie i 1700-tallet, men på grund af udbruddet af 2. verdenskrig afsluttede han ikke doktorgraden.

Han blev medlem af det polske kommunistparti i 1928 og var aktiv som funktionær i partiet. I 1939 flygtede han til den sovjetbesatte del af Polen, og senere videre til Minsk, hvor han arbejdede som journalist. Efter udbruddet af krigen mellem Tyskland og Sovjetunionen rejste han til Moskva. Han arbejdede som lærer ved Kominterns skole i byen Ufa. I december 1943 blev han taget imod af Josef Stalin i Kreml og vandt diktatorens gunst. Han blev medlem af det polske kommunistpartis politbureau i august 1944 og blev senere medlem af centralkomiteen. Sammen med Bolesław Bierut og Hilary Minc udgjorde han i de følgende år ledertrioen i den stalinistisk orienterede partiledelse. Berman havde ansvaret for Służba Bezpieczeństwa, propaganda og ideologi. Dermed spillede han en central rolle i undertrykkelsen af den antikommunistiske opposition i Polen i anden halvdel af 1940'erne.

Efter Bieruts død forlod han partiledelsen og blev i 1957 som jøde ekskluderet fra partiet, idet han fik ansvaret for "Stalin-tidens fejl". Til han blev pensionist, arbejdede han for det statsejede forlag Książka i Wiedza. Han blev svært kvæstet i en bilulykke i 1980. Fire år senere døde han glemt i Warszawa.

Litteratur 
 Teresa Torańska: Die da oben: polnische Stalinisten zum Sprechen gebracht, Köln: Kiepenheuer & Witsch 1987. 

Politikere fra Polen
Welser Autobahn

Welser Autobahn er en betegnelse for motorvej A25 i Østrig, der forbinder West Autobahn A1 med Innkreis Autobahn A8 ved Wels. Motorvejen indgår i europavejsnettet med numrene E56 og E552.

Motorvejen er kun 20 kilometer lang, men den har stor betydning for den økonomiske udvikling af Wels-området i Oberösterreich. Indtil 2003 hed den Linzer Autobahn, men skiftede navn da man vedtog af bygge Linzer Autobahn A26.

Veje i Østrig
Iller (flod)

Iller (Ilargus i antikken) er en flod, der løber i de tyske delstater Bayern og Baden-Württemberg. Den er en af Donaus bifloder fra højre med en længde på 147 km. Den har sit udspring nær Oberstdorf i Allgäu-regionen i Alperne, nær grænsen  til Østrig. Herfra løber den nordover og gennem byerne Sonthofen, Immenstadt og Kempten. Mellem Lautrach nær Memmingen og  Ulm danner floden grænse mellem de to tyske delstater Bayern og Baden-Württemberg på en strækning af omkring 50 km. Den munder ud i Donau i byen Ulm.

En cykelvej følger Iller, og floden er også populær for rafting og vandreture. 

Floden udnyttes også  til produktion vandkraft ved hjælp af otte vandkraftværker med en total kapacitet på 51 MW (1998).

Floder i Bayern
Donaus bifloder
Floder i Baden-Württemberg
Hypo Niederösterreich

Hypo Niederösterreich er en håndboldklub fra Østrig, der otte gange har vundet EHF Champions League for kvinder i perioden 1989-2000. Klubben har de seneste årtier været altdominerende i den østrigske liga og vundet 31 mesterskaber med Gunnar Prokop som bagmand i form af træner og senere manager. I 2000'erne har klubben dog i lighed med en række andre tidligere storhold måttet træde lidt i baggrunden i takt med de danske klubbers succes, men holdet nåede dog finalen i 2008, hvor det blev til et snævert nederlag til Zvezda Zvenigorod.

Resultater 
Women Handball Austria:
Vinder (42): 1977, 1978, 1979, 1980, 1981, 1982, 1983, 1984, 1985, 1986, 1987, 1988, 1989, 1990, 1991, 1992, 1993, 1994, 1995, 1996, 1997, 1998, 1999, 2000, 2001, 2002, 2003, 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018
ÖHB Cup:
Vinder (29): 1988, 1989, 1990, 1991, 1992, 1993, 1994, 1995, 1996, 1997, 1998, 1999, 2000, 2001, 2002, 2003, 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2019
EHF Champions League:
Vinder (8): 1989, 1990, 1992, 1993, 1994, 1995, 1998, 2000
Finalist (5): 1987, 1988, 1991, 1996, 2008
EHF Champions Trophy:
Vinder (1): 2000
Finalist (2): 2004, 2008
EHF Cup Winners' Cup:
Vinder (1): 2013
Finalist (1): 2004

Aktuel trup

Spillertruppen 2019-20 

Målvogtere
 1  Branka Topic
 12  Stefanie Hirsch
 27  Anna Hajgató
Fløjspillere
RW
 2  Laissa Bures
 17  Johanna Bauer
LW
 6  Mirela Dedic
 48  Nina Neidhart
Stregspillere
 8  Sarah Draguljic
 22  Mona Magloth
 29  Stefanie Kaiser
 75  Anja Lischka

Bagspillere
LB
 3  Nora Leitner
 20  Yvonne Riesenhuber
 10  Marina Topic
CB
 19  Isabell Dramac
 46  Elena Berlini
RB
 13  Sabrina Hödl
 15  Claudia Wess
 97  Beatrix Élö

Trænerteam

Kendte spillere 

   Jasna Kolar-Merdan
    Ausra Fridrikas
   Tanja Logvin
   Natalija Rusnatjsjenko
   Liliana Topea
   Simona Spiridon
   Gabriela Rotiș
   Edith Matei
   Sorina Teodorovic
   Gorica Aćimović
  Katrin Engel
  Daniela Piedade
  Barbara Arenhart
  Fernanda da Silva
  Francielle da Rocha
  Ana Paula Rodrigues
  Deonise Cavaleiro
  Idalina Mesquita
  Alexandra  do Nascimento
  Fabiana Diniz
  Mariana Costa 
   Anđa Bilobrk 
   Vesna Horaček-Tadić
  Sabine Englert
  Marion Limal
  Beatrix Balogh
  Erika Kirsner
  Dóra Lőwy
  Helga Németh
  Rita Deli
  Bernadett Temes
  Viktória Soós
  Nikoletta Brigovácz
  Marianna Nagy
  Tímea Tóth
  Vivien Léránt
  Ibolya Mehlmann
  Oh Seong-ok
  Kim Cha-Youn
  Sun Hee-Han
  Myoung Bok-Hee
  Huh Soon-Young
  Terese Pedersen
  Paula Ungureanu
  Alina Marin
  Mia Hermansson Högdahl
  Olga Sanko
    Slađana Dronić
    Dragica Đurić-Krstić

Referencer

Eksterne henvisninger 

Håndboldklubber fra Østrig
Etableret i 1972
Cane (tv-serie)

Cane er en amerikansk tv-serie skabt af Cynthia Cidre, der kørte fra 25. september 2007 til 18. december 2007. Serien blev aflyst efter Writers Guild of America-strejken i 2007 og 2008, og er per maj 2008 endnu ikke sendt i Danmark. I hovedrollerne er blandt andre Jimmy Smits, Héctor Elizondo og Nestor Carbonell.

Eksterne henvisninger 
 Official "Cane" CBS website 
 Cane Full Episodes – Catch up on the latest

Amerikanske tv-serier fra 2000'erne
Tv-programmer fra CBS
Detonation

En detonation er en eksplosion, hvor eksplosionsgasserne udvider sig med en hastighed, som overstiger lydens.

Fysik
Forsyth (Montana)

Forsyth er en amerikansk by og administrativt centrum for det amerikanske county Rosebud County i staten Montana. I 2000 havde byen et indbyggertal på .

Byer i Montana
Folkeuniversitetet

Folkeuniversitetet i Danmark er en folkeoplysende voksenundervisningsinstitution med afdelinger ved de fire universiteter i København, Århus, Odense og Aalborg.

Folkeuniversiterne blev stiftet i 1898. De hører under folkeoplysningsloven, men adskiller sig fra aftenskoler ved, at alle tilbud er på universitært niveau, og alle lærere og foredragsholdere er akademikere, men der stilles ikke særlige krav til deltagerne. Kurserne på folkeuniversiteterne kan ikke give merit, og der er ingen eksaminer.

Folkeuniversitetet tilbyder forelæsninger, kurser og ekskursioner, der udbreder kendskabet til forskningens metoder og resultater leveret af dygtige undervisere og forskere fra universiteter, højere læreanstalter m.v.

Eksterne henvisninger 

 Folkeuniversitetet.dk 

Uddannelsesinstitutioner i Danmark
Uddannelse i Aalborg
Uddannelse i Aarhus
Folkeoplysning
Fontehimmel

Fontehimmel eller dåbshimmel er en himmel, som svæver over døbefonten. Den er typisk opbygget i træ. Oprindelig har den været tænkt som låg over fonten for at beskytte det indviede vand mod skidt og utøj. Senere hævedes den op i luften over fonten, og samtidig fik den en rig udskåren ornamentik. Til tider ses den udformet som et slags bur, hvor Jesu dåb er afbildet. Fontehimler var langt fra standardinventar i alle kirker, men i lang rækker kirker findes de bevarede. Ofte stammer de fra baroktiden. 

I mange katolske kirker benyttes fontehimlen stadig som låg på døbefonten, når den ikke er i brug.

Fontelåg er plade tilpasset døbefontens åbning der brugtes som låg for at beskytte mod skidt og utøj.

Eksempler

Kilde
Gorm Benzon: Vore gamle kirker og klostre, København 1973.

Kirkeligt interiør
Dåb
Wiener Außenring Autobahn

Wiener Außenring Autobahn (kaldes også Allander Autobahn) er en betegnelse for motorvej A21 i Østrig, der forløber i en bue syd om Wien og forbinder West Autobahn A1 og Süd Autobahn A2. Motorvejen indgår i europavejsnettet med nummer E60.

Motorvejen blev allerede planlagt i 1930'erne og under 2. verdenskrig begyndte man fra de i Alland-området etablerede arbejdslejre at bygge flere af broerne til motorvejsanlægget. I begyndelsen benyttede man almindelige godt betalte arbejdere, men senere benyttede man krigsfanger fra Frankrig og Serbien. I 1942 udbrød der tyfus i lejrene, og efterhånden som krigslykken vendte indstillede man motorvejsprojektet. 

Efter krigen revurderede man projektets linjeføring, men man lagde sig til slut fast på den oprindelige og genoptog projektet i 1964. Det første stykke fra Brunn til Vösendorf blev åbnet for trafik i efteråret 1964. I 1980 blev Wiener Außenring Autobahn bygget færdig efter flere års stilstand.

Vejen er blevet videreført som Schnellstraße S1 fra Vösendorf til Schwechat (ved Wiens Lufthavn), så den har forbindelse til Ost Autobahn A4. Denne forbindelse blev åbnet for trafik i april 2006.

Veje i Østrig
Bruskbarok

Bruskbarok er en afart af den egentlige barokstil. Den anvendes ikke i arkitekturen, men har udelukkende været anvendt i interiørindretning. Den optræder i Danmark  1630-1660, hvorefter den afløses af den storladne "enevoldsbarok".
Man finder især bruskbarokken i vore kirker, hvor meget af inventaret blev udført i den periode. Stilen bygger egentlig videre på renæssancens grundskema for møbel- og interiørkunst, men renæssancens stramme søjler, kapitæler og buer bliver nu smykket med bladornamenter, vinløv og andet sælsomt bladværk. Figurerne bliver forvredne og vrængende, men uden at opnå den lidt morbide elegance, som man f.eks. så i sengotikken. 

Navnet bruskbarok stammer bladornamenternes "blævrede boblerier", der i nogen grad kan minde om ørebrusk.

Barok
Donauufer Autobahn

Donauufer Autobahn er en betegnelse for motorvej A22 i Østrig, der forløber i en bue nordøst om Wien fra Autobahn Südosttangente Wien A23 ved Kaisermühlen til Stockerau, hvor den videreføres i Weinviertel Schnellstraße S3. Motorvejen indgår i europavejsnettet med nummer E59.

Motorvejen har sit navn efter dens forløb langs Donaus nordøstlige bred gennem Wien. Af miljømæssige årsager har man valgt at lægge en større del af motorvejens strækning i tunnel.

Delstrækingen mellem Stockerau og Korneuburg blev oprindelig bygget som Schnellstraße S3 i årene 1969 – 1971. Den 31. oktober 1981 blev den sekssporede forlængelse fra Korneuburg til Floridsdorfer Brücke åbnet. I 1989 åbnede strækningen fra Floridsdorfer Brücke til Südosttangente A23 ved Kaisermühlen. I efteråret 2007 blev udbygningen af den oprindelige strækning S1 fra Kornuburg til Stockerau udbygget som sekssporet motorvej.

Der er planlagt en forlængelse af A22 fra Kaisermühlen til Kaiserebersdorf, hvor A22 får forbindelse til Ost Autobahn A4. I maj 2008 befinder projektet sig fortsat i en forprojektfase, og der er ikke truffet endelig beslutning om projektet endnu.

Veje i Østrig
Aftenskole

En aftenskole tilbyder undervisning i fritiden, og tidligere var det kun om aftenen; heraf navnet.

Der tilbydes eksamensfri fritidsundervisning for voksne, ofte om aftenen, men i de større byer også tit i dagtimerne. Deltagerne betaler for undervisningen, men det offentlige har derudover ydet tilskud, der har varieret gennem tiden. Megen aftenskoleundervisning er i dette og forrige århundrede blevet varetaget af oplysningsforbundene. En anden udbyder er Folkeuniversitetet, men kun af fag på universitetsniveau.

Fagene omfatter skolefag som sprog, matematik, edb og sport etc., men også hobbyfag.

Det lovmæssige grundlag er folkeoplysningsloven.

Historie 
Begrebet aftenskole har været kendt siden starten af 1800-tallet; men dengang var indholdet ikke helt det samme som i dag. Aftenskoler gav undervisning til børn og unge mennesker, der om dagen var optaget af andet arbejde.

I København indgik aftenskoler fra 1815 som et led i den offentlige undervisning. Kl. 17-20 undervistes arbejdende børn samt børn, der ikke kunne blive optaget i dagskolerne af mangel på lokaler. Da elever af alle aldre sad i disse aftenskoler, der hver kun bestod af én klasse, blev udbyttet af undervisningen dårligt, ikke mindst fordi børnene mødte trætte af deres arbejde eller af strejfen om i gaderne.

I 1844 indskrænkede man aftenskolerne, og i 1857 forsvandt de helt.
I 1897 oprettedes de kommunale fortsættelseskurser.

I købstæderne og på landet var undervisningen i aftenskolerne ifølge anordning af 29. juli 1814 beregnet for unge mennesker, der efter konfirmationen »ønsker at blive ved at søge Skolen for der at øve sig videre i Skrivning ell. Regning ell. tage Del i anden nyttig Undervisning«, der skulle finde sted to gange ugentlig om vinteren.
Denne form for undervisning i aftenskolen er gennem 1800-tallet og op i 1900-tallet med flid og ofte med stor dygtighed blevet givet af folkeskolens lærere, især på landet, hvorved de har udført et ikke ringe kulturelt arbejde. I det seneste halve århundrede har undervisningen i stigende grad været varetaget af fagfolk og specialister med mange andre baggrunde end en læreruddannelse.

Rent faglig undervisning er gennem årene blevet givet på de mange tekniske skoler i købstæderne og i stationsbyer, og det var tidligere i aftentimerne; men i vore dage er der tale om dagundervisning.

Henvisninger 
 »Aftenskolen i København« af viceskoledirektør H.A. Svane i: Dansk Skole-Stat under redaktion af professor N.A. Larsen, Arthur Jensens Forlag, København 1933-34, bind 1, side 221 ff.
 Salmonsens Konversationsleksikon, 2. udgave (vedr. det historiske afsnit).

Uddannelsesinstitutioner
Folkeoplysning
Autobahn Südosttangente Wien

Autobahn Südosttangente Wien (oftest blot Südosttangente) er en betegnelse for motorvej A23 i Østrig, der forløber i en bue sydøst om Wien fra Altmannsdorf til Hirschstetten, og den forbinder Südautobahn A2, Ost Autobahn A4 og Donauufer Autobahn A22. Motorvejen indgår i europavejsnettet med numrene E59 og E60.

Det første afsnit af A23 fra A2 til Favoritten åbnede den 19. december 1970 og frem til 1978 fulgte flere delstrækninger indtil Kaisermühlen. Sidste afsnit blev taget i brug i 1993.

Navnet på motorvejen kommer af, at den oprindelig kun skulle forbinde Süd Autobahn A2 med Ost Autobahn A4. Senere valgte man så en nordlig og vestlig forlængelse.

Südosttangente, der er 19,3 kilometer lang, er Østrigs meste trafikerede vej, og på trods af flere udvidelser holder trafikken ofte stille, så den ofte kaldes "Østrigs største parkeringsplads".

Der er planlagt en 7,5 kilometer lang udvidelse af Südosttangente til Raasdorf, hvor der vil være forbindelse til Schnellstraße S1 og S8. Udbygningen skal bl.a. understøtte et planlagt nyt boligområde ved den gamle – nu nedlagte – flyveplads i Aspern, hvortil også U-banelinje U2 også planlægges udbygget. I maj 2008 er der endnu ikke truffet endelig beslutning om udvidelsen.

Veje i Østrig
Enns (flod)

Enns er en flod i Østrig og en af Donaus bifloder fra syd,  med en længde på 254 km.

Geografi 
Enns har sit udspring i bjergene Radstädter Tauern i delstaten Salzburg. I en dal, som blev dannet under den sidste istid, løber den østover på grænsen  mellem de Nordlige Kalkalper og   Central-Alperne gennem Steiermark, hvor den passerer Dachsteingruppen i syd. Mellem Admont og Hieflau drejer floden nordover og passerer gennem Gesäuse og en 15 km  lang kløft i Ennstaler Alperne. Den løber så ind i Oberösterreich, hvor bifloden Laußabach munder ud. Nord for Steyr danner den grænse mellem Oberösterreich og Niederösterreich. Til sidst løber den ud i Donau ved  Mauthausen og landsbyen Enns.

Enns får vand fra et område på omkring 6.000 km², hvilket er det femtestørste afvandingsområde i Østrig. Middelvandføringen ved udmundingen er 201 m³ per sekund.

I midten af 1800-tallet blev der bygget kanaler langs det 70 km lange stræk mellem Weißenbach og Gesäuse for at bruge vandet til land- og skovbrug. 

Der er ti kraftværker knyttet til floden, og de producerer tilsammen 345 megawatt strøm.

Byer og landsbyer langs floden

i Salzburg 
 Radstadt

i Steiermark 
 Schladming
 Gröbming
 Liezen
 Selzthal
 Admont

i Oberösterreich 
 Großraming
 Ternberg
 Garsten
 Steyr
 Enns

Bifloder 
Dei vigtigste bifloder er Palten, Salza og Steyr.

Transport 
En vigtig transportrute mellem Tyskland and Slovenien gennem Østrig går gennem Ennsdalen. Den såkaldte Eisenstraße (jernvej) løber langs floden mellem Hieflau og Enns, ad hvilken jernmalm er blevet transporteret fra Styrian i  Erzgebirge til et stålværk i Linz.

Floder i Østrig
Donaus bifloder
Nordlige kalkalper

De Nordlige kalkalper er en bjergkæde i Central-Alperne i Østrig, der strækker sig fra Bregenzerwald i Vorarlberg i vest til Wienerwald i Niederösterreich og Wien i øst.

De højeste toppe i kæden er Parseierspitze (3.038 m) i Lechtalalpane, og Dachstein (2.996 m).

Bjergkæder i de Nordlige kalkalper er (fra øst til vest)

 Wienerwald (1)
 Gutensteiner Alperne (2)
 Rax og Schneeberg (3)
 Mürzstegalperne (Schneealpe)(4)
 Türnitzer Alperne (5)
 Ybbstaler Alperne (6)
 Hochschwab (7)
 Ennstaler Alperne (medGesäuse) (8)
 Oberösterreichische Voralpen (9)
 Totes Gebirge (10)
 Hoher Dachstein (11)
 Salzkammergut (12)
 Tennengebirge (13)
 Berchtesgaden Alperne (14)
 Loferer Steinberge og Leoganger Steinberge (15)
 Chiemgauer Alperne (16)
 Kaisergebirge (17)
 Rofangebirge, Brandenberger Alperne (18)
 Bayerische Voralpen (Mangfallgebirge, Estergebirge etc.) (19)
 Karwendel (20)
 Wetterstein (21)
 Ammergauer Alperne (22)
 Allgäuer Alperne (23)
 Lechtaler Alperne (24)
 Lechquellengebirge (25)
 Bregenzerwald (26)

Kildehenvisninger

Eksterne henvisninger 

 
Bjerge i Østrig
Bjerge i Tyskland

es:Alpes Bávaros
Rusland i Eurovision Song Contest

Rusland har deltaget op til flere gange siden deres Eurovision Song Contest debut i 1994. De lagde ud med en top 10 placering, da Youddiph skaffede landet en 9. plads. Derefter gik de en mørk periode i møde, hvor de ellers sendte deres to allerstørste stjerner, Philipp Kirkorov og Alla Pugacheva, som blot skaffede dem henholdsvis en 17. og en 15. plads.

Rusland tog en pause på 2 år fra konkurrencen, og kom meget stærkt igen i 2000 med Alsou, som skaffede dem en 2. plads. Dima Bilan gentog successen i 2006, med endnu en 2. plads, med sangen "Never ever let you go". Han gjorde det dog endnu bedre da han medvirkede igen, to år senere, og vandt hele konkurrencen med sangen "Believe".

Årene efter Bilans sejr har været relativt gode for Rusland, der har nydt både anden- og tredjepladser, heriblandt kan nævnes Sergey Lazarev, der kun har opnået tredjepladser. Rusland gjorde sig især bemærket i 2012, da de sendte seks bedstemødre på scenen. De endte med en andenplads. De følgende år har været succesfulde, hvor de er kommet højt på pointlisten, dog uden sejr.

I 2017 blev Rusland udelukket fra konkurrencen i Ukraine, fordi de ikke ønskede at transmitere udsendelsen. Julia Samoilova skulle have optrådt på scenen, men måtte vente til næste år med en ny sang, hvor hun ikke klarede sig igennem semifinalen.

I 2022 blev Rusland udelukket på grund af invasionen af Ukraine i februar.

Repræsentanter 
Nøgle

Point (1994-2021) 

NOTE:Der er ikke medregnet point fra semifinalerne.

12 point til og fra

Alle point til og fra (1994-2021)

Vært

Kommentatorer og jurytalsmænd

Noter

Referencer 

 
Lande i Eurovision Song Contest
Oplysningsforbund

Et oplysningsforbund er en organisation, der administrerer og koordinerer folkeoplysende virksomhed, f.eks. kurser, foredrag, møder og arrangementer. Deres område er 
aftenskolevirksomhed.

Eksempler på oplysningsforbund 
 AOF Arbejdernes Oplysningsforbund
 DHO Døve og Hørehæmedes Oplysningsforbund
 DOF Dansk Oplysnings Forbund
 FO Frit Oplysningsforbund
 FOF Folkeligt Oplysningsforbund
 HOF Hovedstadens Oplysningsforbund
 KKO Københavns Kristne Oplysningsforbund
 LOF Liberalt Oplysnings Forbund
 SFOF Socialistisk Folkeoplysningsforbund
 Sydslesvigsk Oplysningsforbund

DFS, Dansk Folkeoplysnings Samråd er en paraplyorganisation for 33 folkeoplysende organisationer.

Eksterne henvisninger 
Dansk Folkeoplysnings Samråds hjemmeside
FOF

Folkeligt Oplysningsforbund (FOF) er et dansk oplysningsforbund, som blev stiftet i 1947 af Det Konservative Folkeparti. Forbundet udbyder aftenskoleundervisning og kulturelle arrangementer i mere end 80 kommuner, og det anslås, at mindst en kvart million mennesker deltager hvert år.

Forbundet er baseret på en kristelig-humanistiske kulturtradition at fremme kundskab om menneske og samfund og medvirke til at dygtiggøre og udvikle den enkelte til et rigere menneske- og samfundsliv.

Landsformænd 

 1947-1959: Flemming Hvidberg
 1959-1966: Paul Honoré
 1966-1968: Richard Teislev
 1968-1979: Flemming Palle Hansen
 1979-1983: Aage Hastrup
 1983-1989: Per Stig Møller
 1989-2007: Søren Møller
 2007-2019: Anne Birgitte Lundholt
 2019-nu: Mai Mercado

Se også 

 Arbejdernes Oplysningsforbund
 Dansk Oplysningsforbund
 Frit Oplysningsforbund
 Liberalt Oplysnings Forbund
 Socialistisk Folkeoplysningsforbund

Eksterne henvisninger 
 Folkeligt Oplysningsforbund

Noter 

Organisationer fra Danmark
Oplysningsforbund
Schöneiche-Rüdersdorfer Straßenbahn

Schöneiche-Rüdersdorfer Straßenbahn (SRS) er en sporvejslinje lidt uden for Berlin.

Linjen med linjenummer 88 kører fra S-banestationen Friedrichshagen til Alt Rüdersdorf, hvilket er en strækning på 14.1 km.
Sporvognslinjen åbnede den 30. maj 1914. Den kører på meterspor i modsætning til Berliner Verkehrsbetriebes tilstødende sporvejsnet, der er normalsporet.

Ekstern henvisning 

 Schöneicher-Rüdersdorfer Straßenbahn – officiel website
 Tram 88 e.V. Förderverein der Schöneicher-Rüdersdorfer Straßenbahn

Sporveje i Tyskland
Transport i Berlin
Dansk Oplysnings Forbund

Dansk Oplysnings Forbund (DOF) er landsorganisation for aftenskoler, der ønsker at udbrede folkeoplysning på et frit og neutralt grundlag – uafhængigt af partipolitik. DOF's landsorganisation omfatter op mod 250 aftenskoleforeninger samt enkelte daghøjskoler og sprogskoler fordelt over hele Danmark. 

Landsorganisationen støtter medlemsskolerne i deres daglige virke på en lang række områder.

Oplysningsforbundets navn er et eksempel på særskrivning.

Ekstern henvisning 
 Dansk Oplysnings Forbund

Oplysnings Forbund
Oplysningsforbund